**Արթուր Գիննեսս** (անգլ.՝ Sir Arthur Guinness, 1725, Celbridge, Քիլդեր կոմսություն, Լենստեր - հունվարի 23, 1803(1803-01-23), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն), իռլանդացի գարեջրագործ և բարեգործ, «Գիննեսս» անվանումը կրող գարեջրի արտադրությամբ զբաղվող *«Arthur Guinness Son & Co»* ընկերության հիմնադիր։

Կենսագրություն
--------------

Արթուր Գիննեսսի տունը Թոմաս փողոցում
1752 թվականին՝ 27 տարեկան հասակում, արքեպիսկոպոս պապի՝ Փրայսից Արթուրին ժառանգած 100 ֆունտով Գիննեսսն սկսել է զարգացնել գարեջրագործական բիզնեսը։ 1755 թվականին Դուբլինից 17 կիլոմետր հեռավորության վրա գտնվող Լեյքսլիփ գյուղում վարձակալել է 9000 տարեկան 4 ակր տարածք ունեցող հողատարածք, որի մոտ գտնվել է իր փոքր գարեջրատունը, տարեկան վճարել է 45 ֆունտ, և սկսել պատրաստել ու լցնել «Գիննեսս» անվանումը կրող գարեջուրը։ Հետագայում աշխարհահռչակ սև գարեջուր դարձած «Գիննեսս» թունդ պորտերն սկսել է պատրաստվել 1759 թվականից։

Մինչև այսօր պատմաբանները չեն կարող միանշանակ պատասխան տալ նրա ծննդավայրի և ամսաթվի վերաբերյալ, «Գիննեսս» ընկերությունը պնդում է, որ նա ծնվել է 1725 թվականի սեպտեմբերի 28-ին, սակայն Արթուր Գիննեսսի՝ Արդ լճում գտնվող տապանաքարի վրա գրված է, որ նա մահացել է 1803 թվականի հունվարի 23-ին՝ 78 տարեկան հասակում այսպիսով վկայելով, որ նա ծնվել է 1724 թվականին կամ 1725 թվականի սկզբին։

1761 թվականին ամուսնացել է Օլիվյա Ուիթմորի հետ, ունեցել է 21 երեխա, որոնցից 10-ը ապրել են մինչև չափահաս տարիքը։ Նրա որդիներից երեքը հետագայում դարձել են գարեջրագործներ։ 1764 թվականին տեղափոխվել է Դուբլին, որտեղ քաղաքի հյուսիսում կառուցել է իր տունը։ 1780-1790-ական թվականներին Գիննեսսն աջակցել է Հենրի Գրատանի քաղաքական հայացքներին, հիմնականում այն պատճառով, որ Գրատանն առաջարկել էր նվազեցնել գարեջրի հարկը։ Արթուր Գիննեսսն Իռլանդական գարեջրագործական գիլդիայի չորս գարեջրագործներից մեկն էր, որը Դուբլինը ներկայացրել է 1760-ական թվականներից մինչև իր մահը։

Մահացել է 1803 թվականի հունվարին, թաղված է մոր կողքին։

Ծանոթագրություններ
------------------

1. 1 2  Dictionary of Irish Biography — RIA.
2. 1 2 3 4 5 6 7 8 9 10 11 12 13 14  *Lundy D. R.* The Peerage
3. 1 2  Roglo — 1997. — ed. size: 9000000
4. 1 2 3 4 5 6  Kindred Britain
5. ↑  The Story: "1759: It begins with a signature" Archived 22 October 2013 at the Wayback Machine. Official web site. Retrieved< 22 October 2013.
6. ↑  «Cold, Hard Football Facts.com: The Truth Hurts». *Cold, Hard Football Facts*. Արխիվացված է օրիգինալից 2011 թ․ հուլիսի 8-ին. Վերցված է 2015 թ․ սեպտեմբերի 19-ին.
7. ↑  National Library of Ireland, Gardiner Papers, Mss. 36,501-36,626
8. ↑  «Why Guinness is less Irish than you think». *The Economist*. 2014 թ․ մարտի 16. Վերցված է 2019 թ․ նոյեմբերի 28-ին.
9. ↑  «Arthur Guinness, founder of the Dublin brewery, dies in 1803». *IrishCentral.com* (անգլերեն). 2017 թ․ հունվարի 23. Վերցված է 2017 թ․ սեպտեմբերի 12-ին.
10. ↑  Corry, Eoghan and Tancred, Jim "The Annals of Ardclough" pp. 70–71 (2004)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WikiTree · Rodovid |
|  |
| Բառարաններ և հանրագիտարաններ | Բրիտանիկա · Օքսֆորդի կենսագրական · Notable Names Database |
|  |
| Չափորոշչային վերահսկողություն | GND: 137270380 · LCCN: nb2018007969 · NKC: jo20201088571 · VIAF: 81484568 · WorldCat VIAF: 81484568 |

 |